A Pornhub idei összesítése technikai szempontból sem utolsó. Kiderül belőle például az is, hogy az Android- vagy iOS-használók rajonganak jobban a felnőtt filmekért.

Az egyik legnagyobb pornóoldal, a Pornhub minden évben elkészíti összegzését, amelyből igen érdekes dolgok is kiolvashatók. Egyrészt listába szedik a legnépszerűbb keresőkifejezéseket, a színészek neveit és azt is, mobilról vagy asztali böngészőről nézik-e többen a 18+-os alkotásokat.

Az oldal idei gyűjtése sem unalmas: az asztali pornófogyasztást nézve még mindig a Windows vezet, 75,5 százalékra tehető azok aránya, akik 2019-ben erről a rendszerről követték a Pornhub műsorait, és 16,7-re, akik Macről. A listára a Linux és a Chrome OS is felkerült, igaz, ezek aránya már nem olyan számottevő.

© Pornhub

Pornót ugyanakkor nem csak asztali gépről lehet nézni. A Pornhub szerint a két nagy oprendszer közül az iOS nyerte az idei versenyt: az iPhone-nal rendelkezők 52,8 százaléka nézett felnőtt filmet a telefonján, míg az androidosoknál ugyanez 46,6 százalékra volt tehető. Vagyis: nem arról van szó, hogy az Androidnál nem pörögnének az ilyen videók, csak ott valamivel kevesebben léptek fel a Pornhub oldalára.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.